Herman Nordby overtok også i juli 1899 foreldregården i Ullensaker, og gjennomførte i de følgende år mange forbedringer i gårdsdriften. Våren 1925 kjøpte han dessuten en del av Hauketo gård, nær jernbanestasjonen på Hauketo, hvor han fikk oppført et godt bakeri. Ved Herman Nordbys død var det sønnen Trygve som overtok forretningene. Han beholdt bygningen på Nordstrand som hovedsete for virksomheten, men drev det under firmanavnet Nordstrand Bakeri & Conditori.